Kujavsko-pomoranské vojvodstvo

Kujavsko-pomoranské vojvodstvo (iné názvy: Kujavsko-pomorské vojvodstvo, Kujavsko-prímorské vojvodstvo [porovnaj pomenovanie Pomoranského vojvodstva ]) je vyšší územný samosprávny celok Poľska. Je jedným z 16 vojvodstiev. Vzniklo v roku 1999 na území vojvodstiev: Bydgoszczského, Wloclawekského a Toruňského. Pôvodne sa tento región mal stať súčasťou „veľkého“ Pomoranského vojvodstva, ale po protestoch miestnych obyvateľov sa od toho upustilo a bolo vytvorené Kujavsko-pomoranské vojvodstvo. V dôsledku lobby poslancov z Torune bolo dodatočne rozhodnuté o umiestnení sejmíku do Torune (pôvodne sa mal nachádzať v Bydhošti), zatiaľ čo Bydgoszcz sa stal sídlom vojvodu.

Vojvodstvo sa nachádza v severnej časti stredného Poľska a susedí s Pomoranským, Varmsko-mazurským, Mazovským, Lodžským a Veľkopoľským vojvodstvom.

 Významné mestá 
(v zátvorke počet obyvateľov)
 Bydgoszcz (383 213)
 Toruň (Toruń, 205 397)
 Włocławek (123 439)
 Grudziądz (99 850)
 Inowrocław (79 521)
 Brodnica (27 895)
 Świecie (27 000)
 Chełmno (21 100)
 Nakło nad Notecią (20 000)

 Iné projekty